หุ้น,ทองคำสหรัฐปิดลบ/น้ำมันบวก
หุ้นดาวโจนส์ปิดลบ 68.95 จุด วิตกข้อมูลแรงงานสหรัฐอ่อนแอ ด้านราคาน้ำมันเพิ่มขึ้น 66 เซนต์ ขณะที่ทองคำ ลดลง 3.50 ดอลลาร์
15 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 30,991.52 จุด ลดลง 68.95 จุด หรือ -0.22% ขณะที่ดัชนี S&amp;P500 ปิดที่ 3,795.54 จุด ลดลง 14.30 จุด หรือ -0.38% ส่วนดัชนี Nasdaq ปิดที่ 13,112.64 จุด ลดลง 16.31 จุด หรือ -0.12%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 14 ม.ค. หลังจากสหรัฐเปิดเผยตัวเลขผู้ยื่นขอสวัสดิการว่างงานเพิ่มขึ้นมากกว่าคาดในสัปดาห์ที่แล้ว ซึ่งบ่งชี้ว่าตลาดแรงงานสหรัฐยังคงอ่อนแอ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 66 เซนต์ ปิดที่ 53.57 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม เพิ่มขึ้น 36 เซนต์ ปิดที่ 56.42 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนกุมภาพันธ์ ลดลง 3.50 ดอลลาร์ ปิดที่ 1,851.40 ดอลลาร์ต่อออนซ์